cyanic-selkie/wikianc huggingface dataset:
Larve
Sekundære larver
De sekundære larvene er i motsetning til de primære larvene bygget over samme grunnplan som det voksne dyret og har grunnleggende bygningstrekk felles med dem. Åmen til en sommerfugl har for eksempel kjever og den langstrakte formen til den voksne kroppen, og bein med kitinplater slik som voksne leddyr. Rumpetroll har på samme måte både ryggrad og øyne slik det voksne amfibiet har.
Challenger (romferge)
Challenger (fartøybetegnelse: OV-099) var den andre romfergen (etter Columbia) som ble tatt i bruk av NASA. Fergens første ferd begynte 4. april 1983. Challenger ble fullstendig ødelagt av en eksplosjon under oppskyting i 1986.
Larve
Sekundære larver
Sekundært utviklede larver fyller en spesifikk livshistorisk funksjon hos den aktuelle gruppen. Slike larver har utviklet seg flere ganger uavhengig av hverandre i forskjellige dyregrupper:
Larver hos parasitter
Larver hos parasittiske grupper som flatormer, rundormer og krassere er ofte høyt spesialiserte, og er vanskelige å klassifisere som primære eller sekundære larver. En del rundormer har direkte utviklig uten larvestadium, men de fleste parasitter kan ha en ganske kompliserte livssyklus der de må gjennom flere verter før de når den endelige verten de forplanter seg i. Alle stadiene mellom egg og voksent individ kalles larve, selv om larvene i mange grupper (særlig hos rundormer) ikke skiller seg synlig fra det voksne dyret annet enn i størrelse og at de ikke er seksuelt fruktbare.
For å nå den endelige hovedverten, vil de forskjellige larvestadiene finne og leve i mellomverter som ofte er byttedyr for neste vert. I mange tilfeller kan det være være både 3 og fire mellomverter før larven når sitt endelige mål og gjennomgår sine siste husdskifter og blir voksen. Hos mange parasitter med slike kompliserte livssykluser foregår deler av larvestadiene i vann og infisere forskjellige vanndyr, som til slutt blir spist av fugler, pattedyr eller andre landlevende dyr. Hos en del grupper kan larvene formere seg ukjønnet i noen av larvestadiene.
Challenger (romferge)
Etterforskningen av ulykken viste at en morken o-ring forårsaket drivstofflekkasje, noe som resulterte i eksplosjonen.
Larve
Larver hos parasitter
Hos mange taglormer er det voksne dyrene frittlevende i vann, mens larvene er parasitter på gresshopper og sirisser. Når larvene nærmer seg kjønnsmoden alder, påvirker de hjernen til vertsdyret slik at de kaster seg ut i dammer, og det voksne dyret bryter ut av verten for å leve fritt i vannmassene.
Halkawt Mustafa
Halkawt Mustafa (født 1985) en norsk filmregissør og manusforfatter født i Irak.
Larve
Næring
Hos enkelte jomfrufødende gallmygg er det voksne stadiet helt undertrykket og reproduksjon finner sted på larve- eller puppestadiet, og larvene livnærer seg ved en form for livmorkanibalisme. Denne arten formerer seg ved partenogenese. Eggene klekkes inne i morens kroppe allerede mens hun selv er en larve. I stedet for å leve av plomme lever de av morens vev. Når larvene blir store nok, spiser de moren levende innefra og bryter ut gjennom skinnet hennes. På dette stadier er de allerede selv verter for neste generasjon.
Mange primære larver har derimot svært kort larvetid, og mange av dem lever av plummemassen fra egget, slik som hos en del grupper pigghuder. Planula-larven hos alle nesledyr bortsett fra sjøanemoner mangler munn og tarm og kan ikke ta til seg næring i det hele tatt.
Ukjønnet formering hos larver
Selv om bare voksne dyr per definisjon kan formere seg seksuelt, har enkelte parasittiske og fastsittende dyregrupper utviklet evnen til å formere seg gjennom aseksuell formering på larvestadiet. Flere grupper av sekkdyr og kråkeboller formerer seg ved at larvene knoppskyter. Larvestadier hos flere bendelormer danner cyster i mellomverten, som så sprekker og frigjør store mengder kimer til nye bendelormer. Hos revens dvergbendelorm og enkelte digene ikter kan selve cystene knoppskyte og spre seg hos verten.
Halkawt Mustafa
Han debuterte som regissør med filmen Rødt hjerte i 2011 som også skrev manus til sammen med Jabar J. Xarib. Hans andre film som regissør var den norsk/irakiske spillefilmen El Clásico fra 2015 hvor han skrev manus sammen med Anders Fagerholt. For manuset til filmen fikk de to den norske talentprisen Nordisk Film-prisen for 2017. Under Amandaprisen 2016 vant prisen Folkets Amanda og klassen for beste musikk, mens Mustafa ble nominert i klassen for beste regi. Fagerholt og Mutafa ble også nominert til Kanonprisen 2016 i klassen beste manus, og filmen ble nominert i ytterlige to klasser. Filmen har i tillegg vunnet og vært nominert til flere internasjonale filmpriser.
Haarlemmerliede en Spaarnwoude
Haarlemmerliede en Spaarnwoude (noen ganger forkortet til Haarlemmerliede c.a.) var fram til 2018 en kommune i den nederlandske provinsen Noord-Holland. Kommunestyret bestemte i 2016 at kommunen skulle slås sammen med Haarlemmermeer, en nabokommune i sør.
Larve
Ukjønnet formering hos larver
Stormaneter og hydrozoer har en dobbel livssyklus der generasjonene veksler mellom et faststittende polyppstadie og et frittsvømmende medusestadie. Medusene er det voksne stadiet og reproduserer seksuelt, men planula-larven vokser ikke opp til en ny meduse. Hos stormanetene fester den seg seg til bunnen og vokse opp til en strobila som så deler seg opp i en serie meduser, mens den hos hydrozoene vokser den opp til en forgreinet koloni, som så produserer nye meduser aseksuelt. Hos øvrige nesledyr er meduse-stadiet helt undertrykt, og koloniene formerer seg kjønnet.
Metamorfose
Alle larver forvandler seg fra en larveform til en voksenform på slutten av larvestadiet. Denne overgangen kalles metamorfose. Denne overgangen kan være trukket ut over mange hudskifter og stadier slik som hos de fleste primære larver og hos krepsdyr, eller den kan være klart definert slik som hos amfibier og holometabole insekter. Hos amfibier består metamorfose i første rekke av at tarmen endrer seg til å leve av de voksnes mat, beina utvikles og lungene overtar nesten all ånding. Den mest dramatiske forvandlingen fra larvesdtadiet til voksen skjer i løpet av et enkelt hudskifte (puppestadiet) hos vepser, tovinger og sommerfugler, der mange av strukturene i larvekroppen brytes ned, og helt nye strukturer vokser fram fra små cellegrupper som har ligget inaktivt i dyret. Det voksne, kjønsmodne dyret kalles en imago.
Challenger (romferge)
Havari
Ved Challengers 10. oppskytning – 28. januar 1986 – gikk det galt. Den eksterne drivstofftanken eksploderte, og romfergen gikk i oppløsning. Alle de sju astronautene ombord omkom, blant dem den 37 år gamle læreren Christa McAuliffe.
Konsekvenser
Alle oppskytninger med romferger ble stanset, og årsaken til ulykken ble utredet av et panel som konkluderte med Rogers Commission Report. Man fant at en O-ring-pakning, en pakning som skulle forhindre lekkasje av glovarme gasser i startfasen, ikke hadde vært tilstrekkelig elastisk på grunn av kaldt vær. Gummien hadde blitt sprø på grunn av en periode med ekstrem kulde ved Cape Canaveral. Disse utstrømmende gasser brant hull i en av fergens eksterne brenselstanker, hvorpå tankens innhold, 700 tonn flytende brennstoff, ble antent og ødela romfergen.
Setesdalsforlaget
Setesdalsforlaget ble stiftet i 1997. Ånund K. Homme var daglig leder i forlaget, som holdt til i Valle i Setesdal, fram til sin død 3. januar 2018. Forlaget hadde som målsetting å gi ut bøker på nynorsk, men de gav også ut andre bøker. Forlaget hadde et tilpasset print on demand-system hvor opplaget for boka kunne være nede i 100 eksemplarer og hvor forfatteren stod ansvarlig for en del av salget. I løpet av forlagets levetid ble det gitt ut over 150 titler.
Challenger (romferge)
Konsekvenser
Teknisk personell hadde påpekt pakningens mulig utilstrekkelige evne til å holde tett i kaldt vær, men ledelsen, som var oppsatt på å komme i gang med ferden, så bort fra innvendingene. Blant de 14 som satt i Rogers Commission Report kan nevnes fysikeren og nobelprisvinneren Richard Feynman, første mann på månen, Neil Armstrong, første amerikanske kvinne i rommet, Sally K. Ride, og testpiloten Chuck Yeager.
Vestsaksisk
Vestsaksisk var en dialekt av angelsaksisk (gammelengelsk) som ble snakket hovedsakelig i Wessex. Det var en av de fire dialektgruppene innenfor angelsaksisk; de andre tre var mercisk, nordhumbrisk (kjent kollektivt som anglianske dialekter) og kentisk.
Challenger (romferge)
Konsekvenser
Etter ulykken diskuterte man om å ombygge romfergen Enterprise til en fullt fungerende romferge etter nye spesifikasjoner, men man kom til slutt frem tll at det skulle bli billigere å bygge en ny. Den nye fergen fikk navnet Endeavour.
Vestsaksisk
Det var to stadier av vestsaksisk: tidlig vestsaksisk og sen vestsaksisk.
Sen vestsaksisk var den dialekten som ble den første «standardiserte» skriftlige engelsk («Winchesterstandarden»). Denne dialekten ble snakket hovedsakelig i den sørlige og vestlige delen av England rundt det viktige klosteret ved Winchester som også fungerte som «hovedstaden» for de engelske kongene. Imidlertid ble andre angelsaksiske dialekter fortsatt snakket i andre deler av landet, men det synes som alle skrivere skrev og kopierte manuskripter på denne prestisjetunge og vel ansette formen. Velkjente dikt som ble nedtegnet på dette språket omfattet Beowulf og Judith. Imidlertid synes de som begge disse diktene hadde opprinnelig blitt skrevet i andre angelsaksiske dialekter og ble senere oversatt til standard sen vestsaksisk litterært språk da de ble kopiert av skriverne.
«Winchesterstandarden» falt gradvis ut av bruk etter den normanniske erobringen i 1066. Klostrene kunne ikke opprettholde standarden ettersom engelske biskoper snart ble erstattet av normanniske biskoper som innførte deres egne latinske tekstbøker og skriverkonvensjoner, og det ble mindre behov for å kopiere eller skrive på angelsaksisk. Latin ble snart «språket for all seriøse skrifter» og med anglo-normannisk som språket for den herskende adelen. Enhver form for standard skriftlig engelsk ble et fjernt minne på midten av 1100-tallet da de siste skriverne som var trent som barn i vestsaksisk fra før erobringen døde som gamle menn.
Sen vestsaksisk er den fjerne forgjengeren til alle moderne dialekter i West Country.
34 (tall)
Det er det niende Fibonaccitallet, etter 21 og før 55.
Diemen
Diemen er en kommune i den nederlandske provinsen Noord-Holland.
Jakthund
Jakthund er et fellesbegrep som benyttes om brukshunder som primært er avlet for oppgaver med å jakte på vilt, sammen med en eller flere jegere. Det finnes en rekke jakthundraser, både for fuglejakt, småviltjakt og storviltjakt. I Norge defineres en jakthund som en hund det er lovlig å benytte til jakt på arter det er tillatt å jakte på.
Hundegrupper
Jakthunder kan inndeles på mange måter. I Norge følger man inndelingen fra FCI-systemet. Utenfor dette systemet deler man gjerne jakthunder inn i såkalte hounds og gun dogs.
Innenfor FCI-systemet
Innenfor FCI-systemet inngår drivende hunder, skjellende hunder, støtende hunder, stående fuglehunder og apporterende hunder som hundegrupper. Dette er hunder som primært bruker luktesansen, sekundært hørselen og synet.
Utenfor FCI-systemet
Utenfor FCI-systemet inngår de såkalte fuglehundene (støtende-, stående- og apporterende hunder) i gruppen av såkalte gun dogs. I gruppen av såkalte hounds inngår i tillegg til ovennevnte grupper dessuten såkalte hetsende hunder og pariahhunder. Hetsende hunder jakter med synet som viktigste sans og utfordrer selv byttet. Gruppen av pariahhunder bruker både syn, lukt og hørsel like aktivt når de jakter. Hetsjakt er imidlertid ikke tillatt i Skandinavia og en rekke andre land i Europa.
Jaktformer
Det finnes flere måter å dele inn jakthunder på, for eksempel etter hva slags vilt det skal jaktes på.
Fuglejakt
Fuglehunder er typisk stående-, støtende- eller apporterende hunder som er avlet for jakt på en eller flere fuglearter. Slike hunder blir i noen grad også benyttet til småviltjakt, for eksempel på rødrev. Noen fuglehunder har de beste forutsetningene til å jakte på skogsfugl, mens andre kan være bedre på fjellfugl, vadefugl eller ender. Typiske stående fuglehunder er typer som pointere og settere. Typiske støtende og apporterende fuglehunder er typer som spaniels og retrievere.
Småviltjakt
Småvilthunder er typisk såkalte drivende hunder eller kortjagere, selv om det også finnes andre typer som kan benyttes. Disse hundene er primært avlet for jakt på småvilt, men kan i noen grad også benyttes til storviltjakt.
Typisk småvilt er ekorn, mår, hare, rødrev, bever og grevling m.v. Typiske drivende raser for småvilt er f.eks. støvere.
Til småvilt som søker tilflukt i huler og lignende bruker man gjerne såkalte drivende hihunder, eksempelvis dachs, eller hetsende hihunder av terriertypen. Også såkalte treskjellere kan være ypperlig egnet til småviltjakt. Andre typer er såkalte hurtig drivende hunder som mynder, podencoer og flere pariahhunder.
Storviltjakt
Storvilthunder er typisk skjellende (men ikke alltid) hunder av spisshundtypen, men også noen drivende hunder kan egne seg til storviltjakt. Storviljakt med hund kan også inndeles som jakt med løshund (skjellende hunder) og bandhund (hunder som ikke skjeller).
Eksempler på skjellende hunder er f.eks. grå elghund, sort elghund, jämthund, karelsk bjørnehund, svensk elghund og finsk spets m.fl. Disse hundene er primært avlet for jakt på vilt som stilles f.eks. elg og bjørn (stilles på bakken). Kun hunder med en maksimal boghøyde 41 cm er tillatt brukt til rådyr- og hjortejakt (typisk hunder som dachs, drever, basset, beagle og mindre spaniels).
Eksteriørtyper hos fuglehundraser
Noen jakthundraser har blitt populære familie- og utstillingshunder, spesielt de britiske fuglehundrasene. Det har resultert i avl på utstillingstyper av rasene, i tillegg til de opprinnelige arbeidstypene. I Norge er brukstyper av setterrasene vanligst, og utstillingstypene er lite kjent. Ved norske utstillinger premieres et bruksmessig funksjonelt eksteriør på disse rasene.
De opprinnelige brukstypene av raser som cocker spaniel, engelsk springer spaniel, labrador retriever og golden retriever er lite kjent i Norge. Dette skyldes jaktkulturen, hvor jakt med stående fuglehunder historisk sett har hatt den sterkeste posisjonen. Jakt med spaniel og retriever er imidlertid vanlig i både Danmark og Sverige, hvor også brukstypene av retrievere og spaniels er vanligere.
Forandringer i for eksempel kroppsvekt, pelsrikdom og hodeform er noen av de mest iøynefallende ulikhetene mellom bruks- og utstillingstyper av rasene. Utstillingstypene av golden retriever og labrador retriever er generelt tyngre enn brukstypen, mens utstillingssettere og -spanieler er betydelig mer pelsrike enn sin brukstype. Amerikansk cocker spaniel er eksempel på en rase hvor spesiell hodeform, ørelengde og pelsrikdom ligger langt fra den opprinnelige, jaktende cocker spanielens eksteriør.
Også mentale særtrekk vil endre seg, dersom utvalgskriteriene for avl ikke er bruksmessige. Denne biologiske lovmessigheten kan vise seg tilfeldig gjennom at hundene ikke lengre bruksprøves, men også dersom man bevisst avler seg bort fra særtrekk hos brukshunden for å gjøre rasen mer skikket som familiehund/utstillingshund. Likevel kan utstillingstypene av rasene fremdeles besitte rudimenter av de arvelige egenskapene som oppdretterne selekterte for den gang rasene kun ble brukt til jakt. Det gjelder i varierende grad for eksempel samarbeidsvilje, apportlyst, vannpasjon og søksmønster.
Gasspjeld
Et gasspjeld er spjeldet som sitter i luftinntaket til en bensinmotor og reguleres trinnløst med gasspedalen. På motorer med forgasser sitter gasspjeldet som regel rett bak forgasseren, og regulerer mengden bensin-luft-blanding som slipper inn. På injeksjonsmotorer er det bare luftstrømmen som reguleres av gasspjeldet, bensinen sprøytes inn i inntaksmanifolden rett etter.
Innsprøytning
Gasspjeldet er plassert mellom luftinntaksfilteret og inntaksmanifolden. Gasspedalen er koblet til gasspjeldet via en wire eller kabel. Når du slipper gasspedalen, lukker du spjeldet, hvilket skaper et vakuum i inntaksmanifolden. Det blir så mindre oksygen i forbrenningskammeret, og mindre drivstoff blir forbrent. Lambdasonden vil oppdage at oksygennivået i avgassen er lav, og motorstyringsenheten (ECU-en) vil så redusere mengden drivstoff som blir sprøytet inn.
De fleste systemer har et potensiometer tilkoblet spjeldet som fungerer som en posisjonssensor. Motorstyringsenheten kan så justere drivstoffmengden med en gang du rører gasspedalen. En slik korrigering basert på viten om en endring før endringen er målbar, er et kybernetisk prinsipp som kalles foroverkobling. Det er lurt, men ikke nødvendig.
Forgasser
Spjeldet i forgasseren på eldre motorer blir gjerne også kalt gasspjeld. Man kan tenke seg at dette systemet er ganske likt ovennevnte, men her justerer spjeldet mengden gass, bestående av luft og bensindamp, som slippes inn i manifolden.
Throttle
Skyting under Panamerikanske leker 1959
Skyting under Panamerikanske leker 1959. Skyting var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var tretten individuelle og ti lagkonkurranser. USA ble beste nasjon med nitten gullmedaljer foran Canada med tre.
La Boyada
La Boyada er en by i San José-departementet i det sørlige Uruguay. Byen har 61 innbyggere.
Befolkning
La Boyada har 61 innbyggere (beregning 2011).
Steamy Windows
«Steamy Windows» er en sang skrevet av Tony Joe White som ble spilt inn og gitt ut på albumet Foreign Affair med Tina Turner i 1989. Sangen ble også gitt ut på singel i 1990. Singelen kom på 5.-plass i Belgia, 7.-plass i Irland, 13.-plass i Storbritannia, 14.-plass i Sveits, 16.-plass i Nederland, 18.-plass i Østerrike, 29.-plass i Tyskland, 30.-plass i New Zealand, 33.-plass i USA og 34.-plass i Australia. Singelen ble nominert til en Grammy i kategorien Best Female Rock Vocal Performance. Musikkvideoen ble regissert av Andy Morahan.
La Boyada
Befolkning
Kilde:
Transport
Ruta 1 Brigadier General Manuel Oribe forbinder La Boyada med 🇺🇾 i vest.
Horst Köhler
Horst Köhler (født 22. februar 1943 i Heidenstein i Generalguvernementet i det tyskokkuperte Polen) er en tysk økonom og politiker (CDU). Han var Tysklands president fra 1. juli 2004 til 31. mai 2010. Før han var president hadde han gjort karriere både i det politiske liv, private næringsliv og som embedsmann, og var blant annet sjef for Det internasjonale pengefondet (IMF) fra 2000 til 2004.
Bakgrunn
Köhler tok sin Abitur i 1963, avtjente deretter verneplikten og forpliktet seg til to år ved pansergrenaderene i Ellwangen. Han forlot hæren som løytnant i reserven. Deretter studerte han økonomi og statsvitenskap ved Universität Tübingen, hvor han tok doktorgraden og var vitenskapelig forskningsassistent ved Institut für angewandte Wirtschaftsforschung fra 1969 til 1976, hvoretter han arbeidet i det tyske næringsdepartementet. I 1981 ble han medlem av CDU, og samme år skiftet han over til finansdepartementet.
Politisk karriere
Fra 1990 til 1993 var Köhler statssekretær i det tyske finansdepartementet. Han var ansvarlig for finansielle og økonomiske forbindelser, og var dermed forhandler i forbindelse med inngåelsen av Maastricht-traktaten, og arbeidet også med å forberede G7-møter for forbundskansler Helmut Kohl.
Han var deretter formann for foreningen av tyske sparebanker, Deutscher Sparkassen- und Giroverband, frem til 1998, da han ble president for Den europeiske bank for gjenoppbygning og utvikling med sete i London. I 2000 ble han utnevnt til direktør for Det internasjonale pengefondet, og formann for dets utøvende komité, og flyttet til Washington. Han ble foreslått av den rødgrønne regjeringen Schröder etter at deres opprinnelige kandidat Caio Koch-Weser ble avvist av USA. Han beholdt disse vervene til han trakk seg 4. mars 2004, etter at han var blitt nominert som de konservatives og FDPs kandidat til det tyske presidentvervet.
Köhler trakk seg som president den 31. mai 2010 etter uttalelser om den tyske deltakelsen i krigen i Afghanistan.
Familie
Köhler er gift med Eva Luise Köhler, født Bohnet, som er tysklærer og tidligere aktiv i lokalpolitikk for SPD, og har to barn, Ulrike (født 1972) og Jochen Köhler (født 1977).
Som president residerte Köhler på slottet Bellevue i Tiergarten i Berlin.
Utmerkelser
Høsten 2003 ble Horst Köhler utnevnt til honorær professor ved Universitetet i Tübingen.
I 2005 ble Köhler tildelt Den hvite ørns orden av Polens president.
Presidenten kom til Norge 13. juni 2005 i forbindelse med de tyske kulturdagene. Han delte da ut Willy Brandt-prisen til Kåre Willoch. Köhler ble i 2007 tildelt storkors av St. Olavs Orden.
Kykelikokos
Kykelikokos var et direktesendt fjernsynsprogram for barn, som ble sendt på NRK1 hver lørdagsmorgen fra 1996 til 2003. Programmet var Norges første direktesendte fjernsynsprogram for barn og hadde et stort fokus på miljø og søppelsortering. Programmet hadde et seertall på mellom 250 000 og 300 000.
Kykelikokos ble høsten 2003 avløst av Fabelaktiv-serien Pysj pop baluba.
Innhold
Grunntanken bak programmet var å oppfordre barn til å opptre miljøvennlig og programmet hadde blant annet en konkurranse der innringerne skulle sortere søppel som kom inn i studio via et transportbånd. Idéen er senere brukt opp igjen i fabelaktivs lørdagsprogram Klar Ferdig Gå.
Miljøaspektet i Kykelikokos ble etter hvert utvidet til å handle om blant annet om strømsparing og andre ENØK-tiltak. Etterhvert ble internett tatt i bruk og programposten RAM-Rommet, som handlet om videospill og nettbruk; ble opprettet. Kykelikokos hadde mange kjente gjester, blant annet daværende miljøvernminister Thorbjørn Berntsen.
Musikk og humor var viktige ingredienser i Kykelikokos, blant annet kunne seerne ringe inn og være med på musikkonkurranse, lyden-i-dunken-konkurranse, er-det-virkelig-meg-og-ingen-andre-enn-meg-det-er-bilde-av-på-tv-akkurat-nå-konkurranse, hvor-i-huleste-nøtta-konkurranse og Josefine-konkurranse. Ved ett tilfelle ble det målt til sammen 160,000 telefonoppringinger til Kykelikokos i løpet av de to timene programmet var på lufta.
Bowler
Programlederne ble skiftet ut flere ganger, men den bærende faktoren gjennom de fleste årene var Bowler (Jørn Kolsrud), som sammen med Børre og Håkon i Bossbandet også utgjorde husorkesteret i programmet. Bowler hadde visstnok jobbet som Overhoffmester hos kongen av Brahamarakuri, og var kommet til Norge for å være med på Kykelikokos. Han var hovedprogramleder fra 1996 til 2002, og hadde flere medprogramledere. Blant dem var Henriette Steenstrup, Ingeborg Sundrehagen Raustøl, Kristoffer Reinsfelt Arnesen, Christian Strand, Marie Theisen, Marte Lønberg Vollen og Ane Ose. Da Bowler sluttet i 2002, reiste han tilbake til dette mystiske landet Brahamarakuri, men dukket opp igjen til aller siste sending og foretok den offisielle lukkingen av 7 år med direktesendte Kykelikokos-program ved å knyte sammen åpnings-båndet.
Den 20. februar 2011 gjorde Jørn Kolsrud et lite comeback som Bowler i studio på UKA-TV i Lillehammer.
Disaulax
Disaulax er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, slank og langbeint trebukk, mørkbrun med en gul lengdestripe på hver side. Antennene er lange og tynne, de fem innerste leddene kledt med påfallende, lange, mørke hår. Pronotum er tønneformet, dekkvingene nesten parallellsidige. Beina er lange og tynne med tydelig klubbeformede lår og tynne legger.
Utbredelse
Arten lever i det østlige Brasil og Paraguay.
Systematisk inndeling
Slektslisten følger.
Kenneth Leighton
Kenneth Leighton (født 2. oktober 1929 i Wakefield, Yorkshire, England, død 24. august 1988 i Edinburgh, Skottland) var en britisk komponist og pianist.
Leighton studerte under Bernard Rose i Oxford og Goffredo Petrassi i Rom. Han var i starten inspirert av Edward Elgar, men slo etter studier hos Petrassi over i en mer seriell retning.
Han har komponert tre symfonier (to og tre med vokalsolist), en symfoni for strykere, en cellokonsert, en orgelkonsert og tre klaverkonserter.
Helena Suková
Helena Suková (født 23. februar 1965 i Praha i daværende Tsjekkoslovakia) er en tsjekkisk tidligere profesjonell tennisspiller.
Suková ble profesjonell tennisspiller i januar 1983 og var aktiv til 1998. Hun vant i løpet av sin tenniskarriere 10 single- og 73 doubleturneringer hvorav 14 Grand Slam-titler. Hun vant ingen Grand Slam-turnering i single men hun var i fire finaler. Hun var som best nummer 4 på rankingen som singlespiller og hun som nummer 1 i double.
Hun har også vunnet to olympiske sølvmedaljer; i double sammen med Jana Novotná i 1988 og 1996.
Spellemannprisen 1997
Spellemannprisen 1997 var den tjuesjette utgaven av Spellemannprisen og ble delt ut i Chateau Neuf i Oslo fredag 3. april 1998. Espen Lind vant hele tre priser for sitt album Red og singelen «When Susannah Cries». Bjørn Eidsvåg ble Årets spellemann mens Lene Nystrøm ble tildelt juryens spesialpris. Ny klasse av året var hardrock som ble vunnet av Motorpsycho. Klassene popgruppe, popsolist og årets artist erstattet klassene kvinnelig og mannlig artist, gruppe og årets album, mens klassene klassisk musikk og erstattet kammermusikk og orkestermusikk.
Øvrige nominerte
Popsolist:
Popgruppe:
Rock:
Hardrock:
Dance/techno:
From Silence to Somewhere
Albumet er bandets første med Geir Marius Bergom Halleland som gitarist. Halleland ble medlem av bandet i 2014 etter at Morten Andreas Eriksen forlot bandet etter innspillingen av Rites at Dawn i 2011. Musikken og tekstene ble skrevet mellom 2014 og 2017 og musikken beskrives som en moderne og fornyet versjon av den klassiske progressive og symfoniske rocken fra 1970-tallet, inspirert av band som blant andre Yes, Genesis, Emerson, Lake & Palmer, King Crimson, Van der Graaf Generator og Gentle Giant. Plateomslaget har en illustrasjon hentet fra Simeon ben Cantaras manuskript om alkymi, Cabala Mineralis, som ble skrevet og illustrert på slutten av 1600-tallet eller begynnelsen av 1700-tallet.
Spellemannprisen 1997
Øvrige nominerte
Folkemusikk:
From Silence to Somewhere
Mottakelse og listeplasseringer
Albumet ble rangert som årets album for 2017 av medlemmene av nettstedet ProgArchives og er per april 2023 på 31.-plass på samme nettsteds rangering over tidenes progrock-album. Albumet ble også kåret til årets progrock-album for 2017 av musikknettsiden TheFireNote, og det kom på 2.-plass hos den greske nettsiden ProgRocks på en tilsvarende kåring, bak Motorpsychos album The Tower.
Spellemannprisen 1997
Øvrige nominerte
Danseorkester/gammaldans:
36 (tall)
36 (trettiseks, også skrevet seksogtredve på riksmål) er det naturlige tallet som kommer etter 35 og kommer før 37. Uttalen er trettiseks etter tallreformen fra 1. juli 1951.
From Silence to Somewhere
Mottakelse og listeplasseringer
From Silence to Somewhere er per april 2023 på 1.-plass på ProgArchives' liste over beste progressiv rock-album utgitt i det 21. århundre, med bandets oppfølgeralbum Dwellers of the Deep på 5.-plass. From Silence to Somewhere ble kåret til tiårets (2010–2019) beste norske progalbum av Prognytt.no.
Spellemannprisen 1997
Øvrige nominerte
Jazz:
Klassisk musikk:
Samtidsmusikk:
Viser og viserock:
Barneplate: Årets nykommer:
Iveco LMV
Iveco LMV (Light Multirole Vehicle) er et lettpansret kjøretøy med firehjulstrekk fra Iveco.
Spellemannprisen 1997
Øvrige nominerte
Årets låt:
WTA Elite Trophy 2018
WTA Elite Trophy 2018 var en tennisturnering, og del av WTA-touren 2018 som fant sted i Zhuhai i Kina fra 30. oktober til 4. november 2018.
Iveco LMV
Støtte til Ukraina
i juli 2022 meldte Regjeringen at 14 kjøretøy av typen Iveco LAV III var donert til Ukraina iforbindelse med Russlands invasjon av Ukraina.
WTA Elite Trophy 2018
Det ble konkurrert i singel og dobbel for kvinner på hardcourt.
Iveco LMV
Teknisk
Oppbygningen på LMV er ganske likt en personbil, med vognføreren framme til venstre.
Den britiske MLV-utgaven har en bruttovekt på 6 500 kg og lasteevne på litt over 1200 kg. Den bruker en 3-liters Iveco dieselmotor på 186 hk, og en sekstrinns automatisk girkasse. Kjøretøyene kommer med pansring på forskjellige nivåer, fra STANAG nivå 1 til 4, hvorav italienerne bruker den kraftigste bepansringen. Den britiske utgaven er litt lettere pansret. Pansringen består av tilleggsplater som plasseres mellom indre og ytre skrog, noe som ganske lett kan tilpasses forventede trusler. Mannskapet er også beskyttet mot landminer av størrelse opp til 6 kg.
Kjøretøyet er laget for å kunne tåle å gå på landminer, blant annet ved at hjulene er plassert langt ut i hjørnene og skal ramle av framfor å overføre sjokkbølgen til resten av kjøretøyet hvis en mine går av. Gulvet er skrånende for å lede bort sjokkbølger, og mannskapskabinen er spesielt forsterket.
LATV 440
LATV 440 er det belgiske anskaffelsesprogrammet for kjøretøyer basert på Iveco LMV. I 2005 bestilte Belgia 440 LMV med en opsjon på ytterligere 180. Den første leveransen, sammen med 120 ekstra pansringssett, skal komme i 2006.
MLV, CLV og Panther
Denne britiske varianten av LMV kan bære fire fullt utstyrte soldater, i motsetning til den italienske versjonens fem. En forlenget utgave skal kunne ta syv soldater om bord.
Den britiske hæren har bestilt 486 Panther for bruk som kommando- og liasonkjøretøy. Denne utgaven vil igjen bli spesialisert for forskjellige roller innenfor infanteriet, artilleriet, pansertropper, ingeniørvåpenet og sambandet, og vil bytte ut en rekke eldre kjøretøyer som Saxon, Spartan, FV430 og upansrede Land Rover Defender. Panther kan også utstyres med en fjernstyrt våpenstasjon med et 7,62 mm våpen. Opp til 15 forskjellige varianter kommer for hæren og Royal Air Force.
Kjøretøyene skal leveres mellom 2006 og 2009, og britene har opsjon på 400 ekstra kjøreøyer, samt en vedlikeholds- og støttekontrakt med leverandøren.
LMV 2
I 2016 lanserte Iveco en oppdatert utgave av kjøretøyet, LMV 2. Den oppgraderte modellen har 40 prosent større lasteevne.
Fylkesvei 4346
Fylkesvei 4346 går mellom Reiestad og Dalen i Hå kommune.
Frem til 2019 hadde veien betegnelsen fylkesvei 154.
Norvald Losnegard
Norvald Losnegard (født 15. februar 1927 på Stord, død 29. september 2017 i Bergen ) var en pensjonert sivilingeniør i kjemi og var tidligere laboratoriesjef hos Fiskeridirektoratet i Bergen. Etter fullført utdanning i 1954 var han stipendiat ved Institutt for teknisk biokjemi, NTH, Trondheim, før han flyttet til Bergen og arbeidet som amanuensis ved Immunkjemisk laboratorium ved Haukeland sykehus. Han arbeidet i Fiskeridirektoratet fra 1962 til han ble pensjonist i 1992.
Hardeland kraftverk
Hardeland kraftverk er et vannkraftverk i Etne kommune i Hordaland.
Det består av
Bordzjomi
Bordzjomi (georgisk: ბორჯომი) er et kursted i det sentrale Georgia. Byen ligger ved elven Kura (georgisk: Mt'k'vari). I Bordzjomi produseres det internasjonalt kjente mineralvannet av samme navn. I Georgia er Bordzjomi synonymt med mineralvann på samme måte som Farris i Norge. Ikke langt fra Bordzjomi ligger skistedet Bakuriani.
Werrington (New South Wales)
Werrington er en bydel i Sydney i staten New South Wales i Australia. Werrington ligger 48.5 kilometer vest for Sydney sentrum, i kommunen City of Penrith og er en del av Greater Western Sydney regionen.
Bydelen er landlig og har ivaretatt mange åpne områder og parker, blant annet tomten til University of Western Sydney og Werrington Lakes, et område for fugler, dyreliv og utendørsaktiviteter. Werrington har et godt utbygd offentlig transportsystem og mange sportsfasiliteter. Den brede Gibson Avenue sentralt i bydelen var tidligere en flystripe.
Bordzjomi
Historie
Blant kurgjestene kan nevnes komponisten Peter Tsjajkovskij og forfatteren Leo Tolstoj. Den russiske tilstrømning forandret befolkningssammensetningen kraftig, slik at stedet i 1901 hadde flere russiske innbyggere (2 031) enn georgiere (1 424).
Werrington (New South Wales)
Aboriginkultur
Før europeisk bosetting fant sted var det som nå er kjent som Werrington hjemstedet til gomerrigal-tongarra-folket som snakket darug-språk. De levde som jegere og samlere styrt av tradisjonelle lover som hadde bakgrunn i drømmetiden. Hjemmene deres var barkhytter kalt gunyahs. De jaktet på kenguru og emu og samlet yam, bær og andre lokale planter.
Bordzjomi
Historie
Etter Den røde armés invasjon av Georgia i 1921 konfiskerte Sovjetregimet alle aristokratiets villaer og herregårder og omgjorde dem til sanatorier som ble stilt til rådighet for den tilreisende kommunistiske partielite. Blant tsarpalassets feriegjester var Josef Stalin og sikkerhetstjenestens leder Lavrentij Berija.
Audun Hultgreen Weltzien
Audun Hultgreen Weltzien (født 3. september 1983) er en norsk orienteringsløper.
Werrington (New South Wales)
Europeisk bosetting
Den første tildelingen av land i området ble gjort i 1806 til Mary King, yngste datter av guvernør Phillip Gidley King. Hun flyttet ikke hit før i 1827, etter å ha giftet seg med Robert Copeland Lethbridge. De bygget et hus som de kalte 'Werrington' og etablerte jorder i det omkringliggende området frem til Robert Lethbridge døde i 1865. Huset, som fremdeles står idag, var utleid til NSW' premier Henry Parkes mellom 1860 og 1872. Parkes fikk bygget en privat jernbanestasjon i nærheten. I 1878 ble denne åpent for alle som Parkes plattform, men ble omdøpt til Werrington i 1893. Jernbanestasjonen ble utgangspunktet for utbyggingen av stedet, men på grunn av den lange avstanden til Sydney og Parramatta ble utbyggingen forholdsvis beskjeden.
Dreambox
Dreambox er en Linux-basert, digital paraboltuner produsert av det tyske selskapet Dream Multimedia. Til forskjell fra andre tunere, kan brukeren selv oppgradere og programmere den etter behov.
Werrington (New South Wales)
Europeisk bosetting
Werringtonområdet ble solgt og delt opp i mindre tomter fra 1880-årene.
Dreambox
Dreambox har i tillegg et nettverkskort som muliggjør oppkobling mot Internett, og det finnes programvare for den som lar brukeren både surfe på nettet og lese e-post.
Dreambox finnes i flere forskjellige modeller.
Gjeldende modeller: DM 8000 HD PVR, DM 7020 HD PVR, DM 7025+, DM 7020, DM 800 HD PVR, DM 600 PVR, DM 500+, DM 500 HD
Utgåtte modeller: DM 500, DM 5600, DM 5620, DM 7000
Spesifikasjoner
(Varierer fra modell til modell)
Audun Hultgreen Weltzien
Han studerte til sivilingeniør ved NTNU, og jobbet per 2015 for EMAS AMC i Oslo. Han har tidligere vært bosatt i Trondheim, Zürich og Göteborg.
Werrington (New South Wales)
Sport
Bydelen har både golfbane, cricket-bane, bueskytebane på nordsiden av jernbanelinjen, og basketballbane, flere fotballbaner og baner for Australsk rugby.
Audun Hultgreen Weltzien
Idrettskarriere
Weltzien representerer Heming Orientering, men har tidligere løpt for IL Tyrving. Han har vunnet seks NM-gull, hvorav tre i 2008. Han vant et verdenscupløp i 2007 og vant Nordic Tour sammenlagt i 2010.
Weltzien løp på stafettlaget som tok VM-sølv i Trondheim i 2010. Da løp han på lag med de to nordmennene som ble verdensmestre i mesterskapet, Carl Waaler Kaas og Olav Lundanes.
Familie
Han er sønn av idrettsutøveren Eystein Weltzien og Wenche Hultgreen og bror av idrettsutøveren Ingunn Weltzien.
Bordzjomi
Historie
Trass i store oversvømmelsesskader fra 18. april 1968 fortsatte byen å vokse i sovjettiden. Etter sovjettiden ble utviklingen hemmet av politisk og økonomisk krise, men etter årtusenskiftet ble forfallet snudd ved hjelp av investeringer fra det offentlig og fra private.
Bordzjomi søkte sammen med Bakuriani om å få arrangere de olympiske vinterleker 2014, men ble ikke utvalgt som en av de tre finalistene.
38 (tall)
38 (trettiåtte, også skrevet åtteogtredve på riksmål) er det naturlige tallet som kommer etter 37 og kommer før 39.
Viltreservat
Viltreservat kan tolkes på minst to forskjellige måter:
Lukker
En lukker er en grunnleggende enhet i et fotoapparat som tillater lys å passere i et begrenset tidsrom. Det foregår en eksponering i perioden lukkeren er åpen, ved at lyset som slippes inn oppfattes av en lysfølsom film eller en digital bildebrikke. Eksponeringstida defineres med en lukkertid, typisk sekund og kortere ved håndholdt fotografering. Vanligvis velger kameraet selv lukkertid etter en lysmåling, selv om de fleste mer avanserte kameraer også har manuelle innstillinger som tillater fotografen å justere lukkertid selv. Det kreves et godt samspill mellom lukkeren og blenderen for å oppnå korrekt eksponering.
Aetholopus
Aetholopus er en slekt av biller som tilhører den artsrike underfamilien Lamiinae i familien trebukker (Cerambycidae).
Lukker
Lukkermekanismer
Kameraer er utstyrt med en av to hovedtyper av lukkere:
Aetholopus
Utseende
Middelsstore til nokså store, mørke trebukker. Kroppen er langstrakt og sylindrisk.
Lukker
Lukkertid
Lukkertida bestemmer hvor lenge filmen eller bildesensoren skal eksponeres for lys. På kameraet framstår lukkertida som en serie med faste innstillinger angitt i brøkdeler av ett sekund. En vanlig serie er fra 1 til 2000, dvs. fra 1 s til s. Hvert steg i serien dobler verdien av foregående steg, og utgjør altså halve tida og halve lysmenden av det foregående. I tillegg kan lukkertidsvelgeren ha en innstilling «B», som holder lukkeren åpen så lenge utløserknappen holdes nede.
Aetholopus
Levevis
Som de fleste andre trebukker borer larvene i ved.
Lukker
Lukkertid
Det finnes også enkle kameraer som arbeider med en uspesifisert, fast lukkertid. Disse har en lukkertid som ligger omkring s.
Aetholopus
Utbredelse
Gruppen er utbredt i Sørøst-Asia (Java, Filippinene, Molukkene og Papua Ny-Guinea).
Lukker
Valg av lukkertid
Lukkertid og blenderåpning kan kombineres på mange forskjellige måter avhengig av motiv, lysforhold og hvilken effekt man ønsker å oppnå. Den totale lysmengden som når inn til filmen eller bildesensoren er resultatet av en kombi­nasjon av blenderåpning og lukkertid, slik at ett trinn mindre blenderåpning utjevnes av ett trinn lengre lukkertid. Dvs. at hvis blenderåpningen reduseres med ett trinn (altså til halvparten (f.eks. fra  til )), må lukkertiden dobles (f.eks. fra  s til  s) for at eksponeringen skal bli den samme. Men det billedmessige resultatet kan likevel bli forskjellig. En stor blender­åpning gir liten dybdeskarphet i bildet, dybde­skarpheten øker med minskende blenderåpning; mens lang lukker­tid kan gi et uskarpt bilde (særlig ved håndholdt kamera eller raske bevegelser i motivet).
Motiv som er i bevegelse mens lukkeren er åpen, vil bli utflytende på filmen. Det kan i visse tilfeller være en tilsiktet effekt, mens det som regel ikke er ønskelig ved vanlig amatørfotografering. Dessuten vil eventuelle rystelser i kameraet mens lukkeren er åpen, resultere i et uskarpt bilde (bevegelsesuskarphet). Ved håndholdt kamera bør man derfor ikke velge for lang lukkertid. Faren for bevegelsesuskarphet er avhengig av objektivets brennvidde. En tommelfingerregel er at man ikke velger lengre lukkertid (i s-1) enn brennvidden (i mm). (For digitalkameraer må da brennvidden omregnes til samsvarende verdier på et 35 mm-kamera.) Med et 50 mm normalobjektiv bør man dermed ikke velge lengre lukkertid enn s eller  s, mens man ved telefotografering med et 200 mm objektiv ikke bør gå lengre ned enn  s. Mange mer avanserte kameraer har en automatisk varsling av risiko for bevegelsesuskarphet. Hvis man av en eller annen grunn vil arbeide med lange eksponeringstider, kan kameraet monteres på stativ eller et annet stødig underlag.
Kameraer med automatisk eksponering vil i de fleste tilfeller velge en lukkertid som er rask nok til å hindre bevegelsesuskarphet.
Schweizer Platz undergrunnsstasjon
Schweizer Platz er en undergrunnsstasjon på Frankfurts undergrunnsbane. Stasjonen ligger under plassen med samme navn.
Pseudomyrmecion
Utseende
En ganske liten, rødbrun til svart trebukk. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.
Levevis
Larvene utvikler seg i død ved av eike-arten Quercus faginea, i sevjelaget under barken på nylig døde eller avkuttede kvister. Utviklingen tar ett år. De voksne billene er aktive i mai-juni sammen med maur i slekten Crematogaster, som de etterligner.
Utbredelse
Arten er bare kjent fra et begrenset område i det nordlige Algerie. Den er vurdert som direkte truet av IUCN, trolig er skogbranner den viktigste trusselfaktoren.
Jean Duvieusart
Jean Pierre Duvieusart (født 10. april 1900 i Frasnes-lez-Gosselies, Belgia, død 10. oktober 1977, Couillet, Belgia) var en belgisk jurist, samfunnsviter og politiker (Christelijke Volkspartij). Duvieusart var en kort periode i 1950 statsminister i Belgia.
Duvieusarts regjering gikk inn for at Leopold III skulle gjeninntre som konge etter andre verdenskrig, og hadde støtte for dette i en folkeavstemning. Da de påfølgende opptøyene truet med å utvikle seg til revolusjon, sa kongen likevel fra seg tronen, til fordel for sin sønn prins Baudoiun. Duvieusart gikk deretter av som statsminister.
Han var to ganger økonomiminister (1947-1950 og 1952-1954) og var også Europaparlamentets president fra 1964 til 1965.
Bakgrunn
Duvieusart hadde doktorgraden i jus, og dessuten eksamen i politikk og samfunnsfag fra Det katolske universitetet i Leuven.
Parlamentsmedlem og regjeringsdeltakelse
Duvieusart ble innvalgt til Belgias nasjonalforsamling i 1944 og til senatet i 1949. Han var to ganger minister for økonomiske forhold og for mittelstand (1947-50, 1952-54), statsminister i 1950 og representerte Christlijke Volkspartij.
«Kongespørsmålet» i 1950
Det såkalte «Kongespørsmålet» i Belgia etter andre verdenskrig, dreide seg om hvorvidt landet skulle akseptere at kong Léopold III kom tilbake på tronen. Kongen var kommet i miskreditt på grunn av sin angivelige ettergivenhet overfor tyskerne. Parlamentet hadde i 1944 erklært at kongen var uskikket til å regjere. Han kunne derfor heller ikke gjenoppta sine oppgaver som konge, før parlamentet opphevet sitt vedtak.
I en rådgivende folkeavstemning 12. mars 1950 svarte 57,68 % ja til at kongen fikk komme tilbake, mens 42,32 % stemte mot. Det dreide seg om et personspørsmål. Ikke alle som var mot Leopold III, var samtidig republikanere. Skillelinjene mellom «leopoldister» og «antileopoldister» gikk delvis langs språkgrensene. De fleste flamsktalende (nederlandske) ønsket Leopold velkommen tilbake, og i Flandern stemte 72,2 % for kongen. De tilsvarende tallene i Brüssel og de fransktalende Vallonia var 48,16 og 42 %. Men grensene var også knyttet til «verdensanskuelse» slik det ble formulert, idet den katolske del av befolkningen i det vesentlige var positiv til kongen. Folk i landbruksområder var mer kongevennlige enn i industriområder.
Duvieusart hadde lenge nølt i spørsmålet, og hadde fremdeles ikke bestemt seg, da statsminister Gaston Eyskens gikk av i mars 1950. Etter noen uker med streiker og uro, ble det avholdt valg 4. juni 1950. Det kristeligdemokratiske partiet fikk flertall, og kunne danne regjering alene. Duvieusart ble statsminister og foreslo at kongen skulle kunne vende tilbake. Forslaget ble vedtatt i parlamentet og Duvieusar fløy til Sveits for å hente kongen. Leopold vendte tilbake til Belgia 22. juli 1950, sammen med sine sønner, Baudouin og Albert.
Hjemkomsten utløste protestdemonstrasjoner og mot-demonstrasjoner. Jernbanen ble bombet, og streikene lammet landet. Etter sammenstøt mellom politiet og demonstranter 30. juli, døde fire av demonstrantene i Grâce-Berleur ved Liège (Vallonia). Begravelsen samlet 100 000 mennesker. Det ble planlagt en marsj mot slottet 1. august. Paul-Henri Spaak advarte i parlamentet mot at det ville bli revolusjon i landet dersom kongen ikke gikk av.
Regjeringen ba på dette tidspunkt kongen om å gå av og å overlate tronen til sin da atten år gamle sønn Baudouin, for at denne kunne ta over når han ble myndig. Kongen varslet da at han for å skape fred, ville akseptere regjeringens forslag.
Politisk mord, fratreden som statsminister
Prins Baudouin avla 11. august sin konstitusjonelle ed for parlamentet som «kongelig prins». Idet Baudouin åpnet munnen hørte forsamlingen at noen fra kommunistenes leir som ropte «Vive la Republique!». Utropet ble hengende ved kommunistpartiets leder Julien Lahaut, men dette er siden avvist av historikerne, som mente at det var Henri Glineur som hadde forstyrret møtet. Det var likevel Julien Lahaut som 18. august 1950 ble myrdet av ekstreme rojalister. Det er antatt at Lahaut ble valgt fordi man på denne måten ville ramme kommunistene hardere enn republikanerne. Noen dager senere gikk Duvieusart av som statsminister. Baudouin tiltrådte som konge i 1951.
Europaparlamentet
Duvieusart var Europaparlamentets president i perioden 1964 til 1965.
Obscuropterus
Obscuropterus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlang, mattsvart trebukk med hvite tegninger. Antennene er vel halvparten så lange som kroppen, ganske tynne. Pronotum er tønneformet. Dekkvingene er nesten jevnbrede. Bakbeina er nokså lange og tynne.
Utbredelse
Slekten er utbredt i det sørlige Afrika (Mosambik, Zimbabwe og Sør-Afrika).
Bo Kasper Sundström
Bo Sigvard Sundström, best kjent som Bo Kasper Sundström, (født 1961) er en svensk musiker og tekstforfatter som er mest kjent for sin deltagelse i gruppen Bo Kaspers Orkester. Han har også opptrådt og utgitt album som soloartist.
39 (tall)
39 (trettini, også skrevet niogtredve på riksmål) er det naturlige tallet som kommer etter 38 og kommer før 40.
Fylkesvei 4720
Fylkesvei 4720 går mellom Nesflaten og Bråtveit i Suldal kommune i Rogaland. Frem til 2019 hadde veien betegnelsen fylkesvei 691.
Bo Kasper Sundström
Diskografi
Som soloartist:
Med Bo Kaspers Orkester:
Cerro Colorado (Flores)
Befolkning
Cerro Colorado har 96 innbyggere (beregning 2011).
Kilde:
Transport
Ruta 3 General José Gervasio Artigas forbinder Cerro Colorado med 🇺🇾 og 🇺🇾 i nord.
Bjørnstjerne Bjørnson
Bjørnstjerne Martinius Bjørnson (født 8. desember 1832 på Kvikne nord for Tynset, død 26. april 1910 i Paris) var en norsk dikter, samfunnsdebattant, redaktør, folketaler og teaterpersonlighet. Hans produksjon er meget omfattende med bondefortellinger, skuespill, poesi, romaner, artikler, taler og en enorm mengde brev. Som dikter og samfunnsaktør agerte Bjørnson både i nasjonal og nordisk ånd.
Mens forfatterens bondefortellinger er forankret i norsk nasjonalromantikk med hensyn til form, stil og menneskeskildring, beveget Bjørnson seg siden over det moderne sagadrama og det borgerlige samtidsdrama til de første realistiske problemdramaene.